Մարիա Ռուդնիցկայա

Մարիա Լեոնիդովնա Ռուդնիցկայա (, 17 հունիսի, 1916, Եկատերինոսլավ, Ռուսական կայսրություն – 1 հունվարի, 1983, Լենինգրադ, ԽՍՀՄ), ռուս խորհրդային նկարչուհի, գեղանկարիչ և մանկավարժ, ՌՍՖՍՀ նկարիչների միության Լենինգրադի կազմակերպության անդամ։

Կենսագրություն 
Մարիա Ռուդնիցկայան ծնվել է 1916 թվականի հունիսի 17-ին Ուկրաինայի Եկատերինոսլավ քաղաքում, երկաթուղային ինժեների ընտանիքում։ 1916-1927 թվականներին նա ծնողների հետ ապրել է Սիբիրում, որտեղ կառուցվում էր Տրանս-Սիբիրյան երկաթուղագիծը։

1932 թվականին ավարտելով յոթնամյա դպրոցը՝ Մարիա Ռուդնիցկայան տեղափոխվել է Լենինգրադ։ 1935 թվականին ընդունվել է Տավրիկայի գեղարվեստի դպրոց, որտեղ սովորել է Ա. Գրոմովի, Ս. Բուտլերի, Վ. Լևիտսկու, Վիկտոր Օրեշնիկովի, Մ. Ասլամազյանի մոտ։ 1939 թվականին Մարիա Ռուդնիցկայան ավարտել է ուսումնարանն ու ընդունվել Լենինգրադի գեղանկարչության, քանդակագործության ու ճարտարապետության ինստիտուտ։ Սովորել է Սեմյոն Աբուգովի, Բորիս Ֆոգելի, Միխայիլ Բեռնշտեյնի, Իգոր Գրաբարի մոտ։ 1942 թվականի փետրվարին Մարիա Ռուդնիցկայան ինստիտուտի հետ շրջափակված Լենինգրադից էվակուացվել է Սամարղանդ, որտեղից վերադարձել է 1944 թվականին։

1946 թվականին Մարիա Ռուդնիցկայան ամուսնացել է նկարիչ Վ. Մ. Զվոնցովի հետ։ 1947 թվականին ծնվել է նրանց դուստրը՝ Եկատերինան, ով հետագայում ավարտել է Լենինգրադի Իլյա Ռեպինի անվան գեղանկարչության, քանդակագործության ու ճարտարապետության ինստիտուտն ու դարձել նկարիչ-գրաֆիկ, ինչպես իր հայրը։

1949 թվականին Մարիա Ռուդնիցկայան ավարտել է Լենինգրադի Իլյա Ռեպինի անվան գեղանկարչության, քանդակագործության ու ճարտարապետության ինստիտուտը (Վիկտոր Օրեշնիկովի արվեստանոց) և ստացել գեղանկարչի կոչում։ Նրա դիպլոմային աշխատանքը եղել է «Մայրություն» () նկարը։

Մարիա Ռուդնիցկայան 1949 թվականից մասնակցել է ցուցահանդեսների։ Ստեղծել է բնանկարներ, դիմանկարներ, նատյուրմորտներ, ժանրային նկարներ։ Ձգտում է ցուցաբերել դեպի պլենէր գեղանկարչությունը։ Շատ է աշխատել մանկական դիմանկարի ժանրում։ 1949 թվականին դարձել է Լենինգրադի նկարիների միության անդամ։ 1951-1952 թվականներին գեղանկարչություն ու ուրվանկարչություն է դասավանդել Տարտուի գեղարվեստի ինստիտուտում (Էստոնիա)։ Լենինգրադ վերադառնալուց հետո աշխատել է Գեղարվեստի միջնակարգ դպրոցում, իսկ 1960-ական թվականներին՝ Վ. Մուխինայի անվան գեղարվեստաարդյունաբերական բարձրագույն ուսումնարանի ընդհանուր գեղանկարչության ամբիոնում։ Նրա աշխատանքներից են «Նատյուրմորտ ձկներով» (1957), «Սորոտի գետի ափերը» (1958), «Արահետ», «Սնկեր» (երկուսն էլ 1960), «Աղջիկն այգում» (1964), «Մարզադաշտում» (1961), «Նատյուրմորտ կարմիր սկուտեղով» (1967) նկարները և այլն։

Մարիա Ռուդնիցկայան մահացել է 1983 թվականի հունվարի 1-ին Լենինգրադում։

Նկարչուհու աշխատանքները պահվում են տարբեր թանգարաններում ու մասնավոր հավաքածուներում Ռուսաստանում, ԱՄՆ-ում, Ֆրանսիայում, Իտալիայում ու այլ երկրներում։

Ցուցահանդեսներ

Ծանոթագրություններ

Աղբյուրներ 
 Осенняя выставка произведений ленинградских художников 1958 года. Каталог. — Л.։ Художник РСФСР, 1959. — С. 23.
 Всесоюзная художественная выставка «40 лет ВЛКСМ». Каталог. — М.։ Министерство культуры СССР, 1958.
 Передвижная выставка ленинградских художников. Каталог. — Новгород, Псков, Кохтла-Ярве, 1958.
 Выставка произведений ленинградских художников 1960 года. Каталог. — Л.։ Художник РСФСР, 1963. — С. 16.
 Справочник членов Союза художников СССР. Том 2. — М.։ Советский художник, 1979. — С. 287.
 Выставки советского изобразительного искусства. Справочник. Том 5. 1954—1958 годы. — М.։ Советский художник, 1981. — C. 535, 549, 571.
 Справочник членов Ленинградской организации Союза художников РСФСР. — Л.։ Художник РСФСР, 1980. — С. 103.
 ECOLE DE SAINT-PETERSBOURG։ catalogue / ARCOLE / Etude Gros-Delettrez. — Paris։ Drouot Richelieu, 13 Mars, 1992. — INDEX 94 à 96.
 Иванов С. Неизвестный соцреализм. Ленинградская школа. — СПб.։ НП-Принт, 2007. — С. 135, 368, 388, 392—396, 407. ISBN 5-901724-21-6, ISBN 978-5-901724-21-7.
 Юбилейный Справочник выпускников Санкт-Петербургского академического института живописи, скульптуры и архитектуры имени И. Е. Репина Российской Академии художеств. 1915—2005. — СПб.։ Первоцвет, 2007. — С. 61.
 Традиции школы живописи государственной художественно-промышленной академии имени А. Л. Штиглица. Кафедра общей живописи. — СПб., 2010. — С. 15, 271.

Արտաքին հղումներ 
 Рудницкая Мария Леонидовна на сайте «Неизвестный соцреализм. Поиски и открытия»]
 Ленинградская школа живописи. Очерк истории.
 Хронология Ленинградской школы живописи.

Ռուս նկարչուհիներ
Ռուս մանկավարժներ
ԽՍՀՄ նկարիչների միության անդամներ
Ռեպինի անվան ինստիտուտի շրջանավարտներ
20-րդ դարի նկարչուհիներ
Խորհրդային նկարչուհիներ
20-րդ դարի ռուս նկարիչներ